Rikunarita-ORG/Wikinium huggingface dataset:
# Tony Richardson

| Tony Richardson |
| --- |
|  |
| Gebuertsnumm |
Cecil Antonio Richardson |
| Gebuer |
5. Juni 1928 Shipley |
| Gestuerwen |
14. November 1991 Los Angeles |
| Nationalitéit |
Vereenegt Kinnekräich |
| Educatioun |
Wadham College |
| Aktivitéit |
Filmregisseur, Dréibuchauteur, Filmproduzent, Filmschauspiller, Theaterregisseur, Televisiounsproduzent, Regisseur |
| Auszeechnungen |
Directors Guild of America Award, Oscar fir de beschte Regisseur, Oscar fir de beschte Film, BAFTA fir de beschte Film |
| Famill |
| Bestuet mat |
Vanessa Redgrave (29.4.1962–1.1.1967) |
| Kanner |
Natasha Richardson, Joely Richardson |
|
 |

Den **Tony Richardson**, gebuer als *Cecil Antonio Richardson* de 5. Juni 1928 zu Shipley an England, a gestuerwen de 14. November 1991 zu Los Angeles a Kalifornien, war en englesche Filmregisseur, Dréibuchauteur a Filmproduzent.

Den Tony Richars ass bekannt duerch de Film *Tom Jones* (1963). Hien huet awer nach weider bedeitend Filmer als Regisseur wéi *Look Back in Anger* (1959), *The Loneliness of the Long Distance Runner* (1962), *The Loved One* (1965) a *Mademoiselle* (1966) gedréint.

## Filmographie

### Kino

#### als Regisseur

* 1956: *Momma Don't Allow* (Kuerzfilm)
* 1959: *Look Back in Anger* - Haaptacteuren: Richard Burton, Claire Bloom, Mary Ure
* 1960: *The Entertainer* - Haaptacteuren: Laurence Olivier, Brenda de Banzie, Roger Livesey
* 1961: *Sanctuary* - Haaptacteuren: Lee Remick, Yves Montand, Bradford Dillman
* 1961: *A Taste of Honey* - Haaptacteuren: Dora Bryan, Robert Stephens, Rita Tushingham
* 1962: *The Loneliness of the Long Distance Runner* - Haaptacteuren: Michael Redgrave, Tom Courtenay, Alec McCowen
* 1963: *Tom Jones* - Haaptacteuren: Albert Finney, Susannah York, Hugh Griffith
* 1965: *The Loved One* - Haaptacteuren: Robert Morse, Jonathan Winters, Anjanette Comer
* 1966: *Mademoiselle* - Haaptacteuren: Jeanne Moreau, Ettore Manni, Umberto Orsini
* 1967: *Red and Blue* (Kuerzfilm)
* 1967: *The Sailor from Gibraltar* - Haaptacteuren: Jeanne Moreau, Ian Bannen, Vanessa Redgrave
* 1968: *The Charge of the Light Brigade* - Haaptacteuren: Trevor Howard, Vanessa Redgrave, John Gielgud
* 1969: *Laughter in the Dark* - Haaptacteuren: Nicol Williamson, Anna Karina, Jean-Claude Drouot
* 1969: *Hamlet* - Haaptacteuren: Nicol Williamson, Anthony Hopkins, Marianne Faithfull
* 1970: *Ned Kelly* - Haaptacteuren: Mick Jagger
* 1973: *A Delicate Balance* - Haaptacteuren: Katharine Hepburn, Paul Scofield, Lee Remick
* 1974: *Dead Cert* - Haaptacteuren: Scott Antony, Judi Dench, Julian Glover
* 1977: *Joseph Andrews* - Haaptacteuren: Ann-Margret, Peter Firth, Michael Hordern
* 1980: *The Border* - Haaptacteuren: Jack Nicholson, Harvey Keitel, Warren Oates
* 1984: *The Hotel New Hampshire* - Haaptacteuren: Rob Lowe, Jodie Foster, Beau Bridges
* 1991: *Blue Sky* - Haaptacteuren: Jessica Lange, Tommy Lee Jones, Powers Boothe

## Auszeechnungen

* 1964: Oscar fir déi bescht Regie‎ fir de Film *Tom Jones*

## Um Spaweck
# Documentaire

E Kameramann mécht Opname fir den Documentaire *Li langue åd dibout del linwe*, iwwer d'wallounesch Sprooch
En **Documentaire** oder **Dokumentarfilm** ass ee Film, deen op Fakte baséiert, also am Géigesaz zum Spillfilm net fiktional ass. Den Documentaire liwwert e Bild vun engem Aspekt aus der Realitéit. Dat bedeit net, datt en d'Realitéit "telle quelle" erëmgëtt; e liwwert eng subjektiv Interpretatioun vun där Realitéit.

All méiglecht Theema kann de Sujet vun engem Documentaire sinn, zum Beispill Politik (wéi *Colectiv*), Gesellschaft (*Doheem*), Sport (*Nak Muay*), Musek (*Buffalo C. Wayne - Roude Léiw mam Cowboy's Hutt*), a Geschicht (*Ashcan*), oder eppes, dat am Liewe vum Filmmécher virgefall ass. Et gëtt och vill Documentairen iwwer regulär Persounen (*Mir wëllen net bleiwen*) a Perséinlechkeeten (*Monsieur Warum* iwwer de Camillo Felgen), an iwwer Déiere produzéiert.

Obwuel en Documentaire net fiktional ass, ass et méiglech, datt e Rekonstruktioune weist. Dofir gi bestëmmt Zeene vu Schauspiller nogespillt, well et kee Filmmaterial vun den originalen Zeene gëtt.

An engem Documentaire kënnen Interviewe gewise ginn. En ass generell wéi e literarescht Wierk opgedeelt, mat enger Aféierung, engem Haaptdeel an enger Konklusioun. Fir den Documentaire muss generell vill Recherche am Virfeld gemaach ginn.

## Referenzen
# Kuerzfilm

|  |  |
| --- | --- |
|  | Dësen Artikel aus dem **Film- an Televisiounsberäich** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

E **Kuerzfilm** (heiansdo gëtt och de franséischen Term *Court métrage* benotzt) ass e Film, deen am Géigesaz zum Laangfilm net laang dauert. Generell gëllt all Film, dee manner wéi 30 bis 40 Minutte laang dauert, als Kuerzfilm.

Fir de Lëtzebuerger Filmpräis huet e Kuerzfilm 2018 maximal 59 Minutten dierfen daueren, an zanter 2021 just nach maximal 50 Minutten.

## Referenzen